Serangan terhadap Batavia 1806

**Serangan terhadap Batavia** pada 27 November 1806 merupakan usaha Tentera Laut British menghancurkan skuadron Belanda di Jawa, Hindia Belanda, yang menjadi ancaman bagi aktiviti pelayaran British di Selat Melaka. Tentera laut British yang diketuai oleh Laksamana Sir Edward Pellew memimpin empat buah kapal perang layar, dua buah frigat, dan sebuah kapal brig menuju Batavia (sekarang Jakarta) untuk menyerang tentera laut Belanda yang terdiri dari sejumlah kapal tiang dan beberapa buah kapal yang lebih kecil. Namun, kapal-kapal besar Belanda telah berlayar menuju Gresik sebulan awal, dan pasukan British hanya bertemu frigat *[[Frigat Belanda Phoenix|Phoenix]]* dan beberapa kapal kecil yang sedang menghampiri pelabuhan. Semua kru kapal tersebut memilih untuk melarikan diri daripada berhadapan dengan pasukan Pellew. Kapal-kapal yang ditinggalkan kemudian dibakar, dan Pellew, yang tidak menyedari keberadaan tentera laut Belanda di Gresik, kembali ke pusat pangkalannya di Madras pada musim  sejuk.

Serangan ini adalah serangan ketiga dalam rangkaian misi melumpuhkan tentera laut Belanda, yang menjadi ancaman besar bagi aktiviti perdagangan British di Selat Melaka. Dalam peristiwa 26 Julai 1806 dan 18 Oktober 1806, frigat British dihantar untuk melakukan intipan di Laut Jawa dan berjaya menyita dua frigat Belanda dan beberapa kapal lainnya. Serangan ini melemahkan kedudukan Batavia sebagai pangkalan utama tentera laut Belanda, tetapi tentera laut Belanda berjaya memindahkan pangkalannya ke Gresik sebelum serangan British. Pellew kemudian memimpin serangan kedua pada tahun berikutnya untuk menyelesaikan misinya. Tiga tahun kemudian, setelah Perancis keluar dari bahagian barat Lautan Hindi, pasukan British memiliki cukup kekuatan untuk memerangi Belanda, yang secara efektif mengakhiri perang di Hindia Timur.

## Latar belakang
Pada awal 1806, Pellew mendengar berita bahawa skuadron Perancis di bawah Laksamana Charles Linois telah berlayar dari Lautan Hindi menuju Atlantik. Pelayaran Linois selepas tiga tahun beroperasi di perairan timur menyebabkan tentera laut Pellew yang berpangkalan di Madras bebas untuk menyerang Hindia Belanda. Sasaran utama Pellew adalah Pulau Jawa, tempat angkatan laut Belanda berpangkalan di Batavia. Kerajaan Belanda adalah negara suapan Perancis di bawah pemerintahan Louis Bonaparte, adik Napoleon. Batavia digunakan oleh Louis sebagai lokasi persediaan untuk Pertempuran Pulo Aura. Dalam pertempuran tersebut, tentera pengiring kapal British diserang. Posisi Batavia yang dekat dengan Selat Melaka juga mengancam aktiviti perdagangan British dengan China.

Pelayaran Pellew menuju Lautan Hindi ditunda oleh Dahagi Vellore pada musim luruh. Sebagai gantinya, dia menghantar sebuah frigat untuk mengintip kegiatan tentera Belanda di wilayah tersebut. Pada bulan Julai, HMS *Greyhound* yang dinakhodai Kapten Edward Elphinstone berlayar menuju Kepulauan Maluku dan memintas bot iringan kapal Belanda dalam peristiwa Aksi 26 Julai 1806 di Sulawesi. Tiga bulan kemudian, kapal HMS *Caroline* yang dinakhodai Kapten Peter Rainier berjaya sampai di Laut Jawa dan menawan sebuah kapal Belanda dalam peristiwa Aksi 18 Oktober 1806 yang berlaku di pintu masuk pelabuhan Batavia. Sebelum serangan, kapa perang layar utama yang dimiliki Belanda, ''Pluto'' dan ''Revolutie'', telah berlayar ke arah barat menuju pelabuhan Gresik. Panglima Belanda, Laksamana Hartsink, menyusun pasukannya sebagai langkah pencegahan terhadap serangan yang mungkin dilancarkan oleh British.

Pellew berlayar dari Madras pada awal musim luruh 1806, berharap pasukan lengkap Belanda akan datang dan untuk mempersiapkan serangan, Pellew melepaskan kapal perang layar HMS ''Culloden'' yang dinakhodai Kapten Christopher Cole, disertai oleh HMS ''Powerful'' di bawah nakhoda Kapten Robert Plampin, HMS ''Russell'' di bawah nakhoda Kapten Thomas Gordon Caulfield, dan HMS ''Belliqueux'' di bawah nakhoda Kapten George Byng. Konvoi ini juga diiringi oleh frigat HMS ''Terpsichore'' yang dinakhodai Kapten Fleetwood Pellew, anak Laksamana Pellew, dan kapal brig HMS ''Seaflower'' di bawah nakhoda Leftenan William Fitzwilliam Owen.

## Serangan Pellew

## Kesan

## Rujukan

## Bibliografi

* 
* 
* 
*